[{"text_idx": "#000001", "text": "Toredam oleks muidugi kirjutada vo\u0303itudest ja saavutustest, kohtumistest toredate inimestega, heast la\u0308bisaamisest la\u0308hedastega. Sest ko\u0303ike oli. Aga ikkagi."}, {"text_idx": "#000004", "text": "Ko\u0303igepealt muidugi hea so\u0303ber Aks, kes lahkus meie hulgast oktoobris. Kirjutasin temast pikemalt blogis. Kui korraldasime jaanipa\u0308eval So\u0303prade Suvepa\u0308evi (VIDEO Madiselt), siis palusin ko\u0303igil jutustada u\u0308he loo, nagu sarjas \"U\u0308ks lugu\". Seal oli to\u0303elisi pa\u0308rle. Aks pajatas kaks naljakat lu\u0308hikest lugu meie u\u0308hisest lapsepo\u0303lvest, millest teine ra\u0308a\u0308kis orienteerumisest."}, {"text_idx": "#000007", "text": "Iga endast lugupidav ja matkamist armastav tudeng on va\u0308hemalt korra ka\u0308inud oktoobripu\u0308hade ajal Koolas suusamatkal. Ehkki Hibiinide ma\u0308estik ei asunud kaugel, tuli siiski juurde vo\u0303tta omajagu koolipa\u0308evi. U\u0308ldjuhul ei tekkinud o\u0303ppeto\u0308o\u0308ga suuri probleeme, kuid eks juhtumeid oli igasuguseid. Suuremad suusamatkad toimusid peale talvist sessi, ka siis so\u0303itsid matkad loengutesse sisse."}, {"text_idx": "#000008", "text": "Olin tema juhtimisel ka\u0308inud enne seda Karjala jalgsimatka (1979) u\u0308hel rabamatkal Imatu ja Puhatu soodes ning paadimatkal Piusa ja Vo\u0303handu jo\u0303gedel. Karjalasse minek oli juba to\u0303sisem ettevo\u0303tmine, pealegi esimest korda va\u0308ljaspool vabariiki. Sisuliselt polnud muidugi vahet, kas sattusid lihtsamale II kategooria matkale vo\u0303i millelegi raskemale, tudengipo\u0303lves kohaneti igasuguste raskustega kiiresti ja virisemist reeglina polnud."}, {"text_idx": "#000010", "text": "Meie la\u0308ksime ma\u0308gise suusamatka asemel kalamehekummikutega jalgsimatkale! Kuid ta\u0308htis oli eelko\u0303ige minna ja selles osas olen va\u0308ga ta\u0308nulik oma esimestele grupijuhtidele usalduse eest, et mind kaasa kutsusid vo\u0303i gruppi/matka koostama palusid."}, {"text_idx": "#000011", "text": "7. novembriks ehk Suure Sotsialistliku Oktoobrirevolutsiooni aastapa\u0308evaks jo\u0303udsime suuremasse ku\u0308lla, kus selle ta\u0308histamiseks oli o\u0303htul kultuurimajas disko. Kohalikke noori polnud palju, nii ku\u0308mmekond, misto\u0303ttu oli tantsupo\u0303randal ruumi palju. U\u0308he kena tu\u0308drukuga sai seal pa\u0308ris palju tantsitud, po\u0303hiliselt ku\u0308ll u\u0308he grammofoniplaadi loo ja\u0308rgi (LINK), mille lo\u0303ppedes lu\u0308kati no\u0303el ja\u0308lle kriginal algusesse. Tantsulugu on siin ja igau\u0308ks vo\u0303ib end selle ja\u0308rgi tantsimas ette kujutada."}]